Rakið að hluta til innflutningsbanns Rússa á matvæli Útflutningur á eldislaxi frá Skotlandi dróst saman um 100 milljónir punda á síðasta ári ( 18,6 milljarða ISK ) , að því er fram kemur í frétt á vefnum FishUpdate . Sala á skoskum laxi sló öll fyrri met árið 2014 en þá nam útflutningsverðmæti hans um 500 milljónum punda ( rúmum 93 milljörðum ISK ) en á síðasta ári dróst salan saman um fimmtung . Helstu markaðir eins og Bandaríkin , Kanada og Austurlönd fjær keyptu þriðjungi minna miðað við fyrra ár . Samdrátturinn er að hluta til rakinn til innflutningsbanns Rússa á matvæli . Það hafi leitt til þess að offramboð hafi myndast af laxi á heimsmarkaði . Í fréttinni kemur einnig fram að skoskur lax hafi ekki haldið hlutdeild sinni á heimsmarkaði . Árið 2002 var framleiðsla svipuð í tonnum talið og á síðasta árin . Hins vegar hafi Norðmenn aukið sinn hlut ár frá ári . Árið 2002 var skoskur lax um 12% af heimsmarkaði en hann var kominn niður í 7% árið 2015 .